|  |
| --- |
|  |

**Grøn Trepart - Principvedtagelse af omlægningsplan for [Trepartnavn] (B)**

**Sagsfremstilling**

**Kompetence**

Kommunalbestyrelsen

**Beslutningstema**

Jf. Rammeaftale mellem Ministeriet for Grøn Trepart og KL af 13. december 2024 skal kommunalbestyrelserne senest i december 2025 principvedtage omlægningsplanerne. I praksis betyder det, at kommunalbestyrelserne skal principvedtage de projekter i omlægningsplanerne, der i IT-platformen MARS er registreret inden for egen kommunegrænse. Kommunalbestyrelsen skal med principvedtagelsen alene tilslutte at [kommunenavn] og [lokal trepartnavn] arbejder videre med projekterne i den dynamiske omlægningsplan, der foreligger på nuværende tidspunkt. Principvedtagelsen er derfor ikke bindende for de enkelte projekter, men er en tilkendegivelse fra kommunen om, at der arbejdes videre med omlægningsindsatsen ud fra de principper som de lokale treparter har udarbejdet. De enkelte projekter vil skulle opnå nødvendig godkendelse og myndighedsbehandling, når de bliver konkrete.

**Indstilling**

Udvalget for [Teknik og Miljø] indstiller,

at Kommunalbestyrelsen principvedtager, at der arbejdes videre med de projekter i omlægningsplanerne, der i IT-platformen MARS er registreret inden for egen kommunegrænse.

**Sagens indhold**

Med Aftale om et Grønt Danmark og Aftale om Implementering af et Grønt Danmark har kommunerne ansvaret for den lokale organisering af 23 lokale treparter, der skal koordinere den lokale planlægning og implementering af omlægningsindsatsen.

Den lokale trepart

[Kommunenavn] er medlem af lokal trepart [trepartnavn], hvor [kommunenavn] har formandskabet og [kommunenavn] står for sekretariatsbetjeningen. Hver lokal trepart skal planlægge, koordinere og gennemføre en omlægningsplan indenfor den enkelte treparts geografiske område. Den lokale trepart er et samarbejdsorgan, som skal drøfte, koordinere og tænke i helheder på tværs, og er altså ikke en myndighed. Den lokale trepart for [Trepartnavn] og [kommunenavn] er forpligtet til løbende at opdatere omlægningsplanen, således at den altid anviser en realiserbar vej til indfrielse af målene, jf. bilag X.

Den lokale trepart [trepartnavn] har udarbejdet et kommissorium/forretningsorden jf. bilag X, der er anvendt som grundlag for udarbejdelsen af omlægningsplanen. [Kommunenavn] administration har gennem hele forløbet deltaget aktivt i arbejdet med udarbejdelsen af planen.

Omlægningsplanen

Omlægningsplanerne skal vise vejen til målindfrielse af kvælstof og lavbundsindsatsen, og kommunen skal i omlægningsplanen arbejde for så vidt muligt, at identificere arealer, som har potentiale for at bidrage til beskyttet natur og hvor muligt også til strengt beskyttet natur. Omlægningsindsatsen omfatter udtagning af kulstofrige lavbundsjorder, vådområder, minivådområder, skovrejsning, ekstensivering og andre arealbaserede omlægningsindsatser, herunder at bidrage til bedre vilkår for natur og biodiversitet.

Omlægningsplanen er udarbejdet i IT-platformen MARS og består af projekter, som kan være på forskellige stadier – fra skitser til projekter, der har opnået tilsagn om tilskud til gennemførelse. MARS indeholder det samlede overblik over projekternes kvælstofeffekt, arealet af udtagne lavbundsjorder og skovrejsning, samt omlægningsplanernes bidrag til mere natur. Omlægningsprojekter som har fået forundersøgelsestilsagn, etableringstilsagn eller er anlagt, har i forskellig grad gennemgået den nødvendige lodsejerinddragelse og myndighedsbehandling, der gør, at projekternes placering er offentligt kendt. Anderledes forholder det sig med skitseprojekterne, som har undergået en lav grad af lodsejer-, borger- og interessentinvolvering. De er heller ikke myndighedsbehandlet iht. gældende lovgivning. Dette sker først senere, efterhånden som projekterne konkretiseres og realiseres. Skitseprojekterne fremgår derfor særskilt på listeform og vil først kunne ses på kort, når de har opnået tilsagn til forundersøgelse. Alternativ; skitseprojekter vedlægges særskilt som kortbilag xx.

Omlægningsplanen, jf. bilag X viser hvilke projekter i [kommunenavn] der bidrager til en fuldt dækkende omlægningsplan for den lokale trepart [Trepartnavn]. Styrelsen for Grøn Arealomlægning og Vandmiljø har d. xx verificeret omlægningsplanen med følgende *bemærkninger/uden bemærkninger.*

Kvælstofindsatser i omlægningsplanen

Projekter i [kommunenavn], der bidrager til kvælstofreduktion i omlægningsplanen fremgår af skema X i bilag X. [kommunenavn] har identificeret xx skitseprojekter med en samlet kvælstofreduktion på xx ton til videre sagsbehandling. Projekterne fremgår kun på listeform, da de ikke har en nærmere defineret geografi eller udformning; alternativ skitseprojekter vedlægges særskilt som kortbilag xx. I [kommunenavn] er der samtidigt indgået tilsagn til forundersøgelse af xx projekter og tilsagn til etablering af xx projekter, med en samlet kvælstofreduktion på xx ton jf. bilag X, skema X.

Lavbundsindsatser i omlægningsplanen

Der er ikke lokale mål, men et samlet nationalt mål om at udtage 140.000 ha kulstofrige lavbundsjorde inkl. randarealer på landsplan frem mod 2030. [kommunenavn] har ifølge Styrelsen for Grøn Arealomlægning og Vandmiljø potentielt xxx ha lavbundsarealer ud af et samlet potentiale i den lokale trepart på xx ha. Den lokale trepart [Trepartnavn] har med udgangspunkt i det potentielle lavbundareal foreslået, at der medtages xx ha i omlægningsplanen, jf. bilag X, skema X.

Naturpotentialer i omlægningsplanen

Omlægningsplanens projekter i [kommunenavn], der bidrager til potentialer for beskyttet og strengt beskyttet natur og store sammenhængende naturområder fremgår af skema x. Arealerne består af xx projekter på samlet xx ha som ved en automatisk analyse i MARS viser xx ha overlap med potentiel natur jf., bilag X. Projekter der ikke overlapper med lavbundsarealer eller kvælstofindsatser kan ikke for nuværende tilskudsfinansieres og skal derfor realiseres via finansiering fra fonde mm. [kommunenavn] er i dialog/eller forventer at indgå i dialog med [fond] for afklaring af finansiering/partnerskab i projekt(er) [navn].

Optioner

a) Erfaringen fra tidligere projekter af samme type har vist, at der vil være et frafald fra skitseprojektniveau og frem mod realisering. [kommunenavn]/ [trepartnavn] har derfor valgt at udarbejde en omlægningsplan, som leverer på [XX] pct. mere end indsatsbehovet. Dette er gjort for at reducere risikoen for at skulle genbesøge lodsejere og opstarte processen igen.

b) MARS anvender standardtal til beregning af projekternes effekt. Erfaringer fra tidligere vådområdeprojekter i oplandet til [vandområde] har vist, at reduktionen af kvælstof pr. hektar kan være lavere end den i MARS beregnede værdi på 90 kg N/ha. [kommunenavn]/ [trepartnavn] har derfor valgt at anbefale en omlægningsplan, som samlet overstiger indsatsbehovet med XX pct. Dette er gjort for at reducere risikoen for at skulle genbesøge lodsejere og opstarte processen igen.

**Lodsejerinvolvering**

Kommunen har [dato/måned] afholdt borger- og lodsejermøde om arealomlægningerne i den grønne trepart. Det var til mødet muligt at stille spørgsmål og bidrage med forslag til potentielle projekter. Der var god tilslutning med xxx fremmødte og positiv interesse for sagen. Kommunen har også [dato/måned] udsendt et brev via E-Boks til alle lodsejere med arealer over [5 ha] med yderligere information om den grønne trepart, kontaktinformationer mm. jf. bilag 5. Administrationen har på baggrund af lodsejerbrevene modtaget xx projektforslag, som er indarbejdet i omlægningsplanen.

**Videre proces**

Når omlægningsplanen er principvedtaget af alle kommunalbestyrelser i den lokale trepart, publicerer sekretariatskommunen omlægningsplanen i MARS, så omlægningsplanen bliver offentligt tilgængelig. Kommunerne skal i samarbejde med de lokale treparter efter principvedtagelsen i 2025 og frem mod 2030 sikre en løbende opdatering af omlægningsplanen. Sideløbende arbejder [kommunenavn] i samarbejde med lodsejerne med at udvikle projekterne i omlægningsplanen frem mod realisering. Herunder øvrig myndighedsbehandling og tilpasning af kommuneplanen om nødvendigt.

**Retsligt grundlag**

Den lokale organisering af omlægningsindsatsen er aftalebaseret og udmøntes ikke i love og bekendtgørelser.

* Rammeaftale mellem Ministeriet for Grøn Trepart og KL om kommunernes opgaver i omlægningsindsatsen i medfør af *Aftale om et Grønt Danmark* og *Aftale om Implementering af et Grønt Danmark* af 13. december 2024
* *Aftale om et Grønt Danmark* af 24. juni 2024. Aftale mellem regeringen, Landbrug & Fødevarer, Danmarks Naturfredningsforening, Fødevareforbundet NNF, Dansk Metal, Dansk Industri og Kommunernes Landsforening.
* *Aftale om Implementering af et Grønt Danmark* af *18.* november *2024*. Aftale mellem regeringen (Socialdemokratiet, Venstre og Moderaterne), Socialistisk Folkeparti, Liberal Alliance, Det Konservative Folkeparti og Radikale Venstre.
* Udkast til genbesøg af vandområdeplanerne 2021-2027. Planudkastet fastlægger det indsatsbehov for kvælstof, som omlægningsplanerne skal levere på.

**Økonomi**

Ingen.

**Tværgående konsekvenser**

Der forventes at være behov for tværgående indsatser i relation til øvrig kommunal planlægning i forbindelse med implementeringen, jf. bilag X.

**Bilag (bruttoliste)**

Bilag 1 - MARS Omlægningsplan

Bilag 2 - Format for omlægningsplan i MARS

Bilag 3 - Vejledning til principvedtagelse af omlægningsplaner

Bilag 4 - Procesplan for principvedtagelse af omlægningsplaner

Bilag 6 - Faktaark til lodsejere om grøn trepart

Bilag 7 - Faktaark til lodsejere om omlægningsplanerne

Bilag 8 - Infobrev til lodsejere

Bilag 9 - Lokal trepart (trepartsnavn) kommissorium

Bilag 10 - Trin for trinvejledning om natur i omlægningsplanerne